ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας έκτασης δασικού χαρακτήρα εμβαδού 5.561,00 τετραγωνικών μέτρων
στη θέση «Αμπέλια ή Κάμπος», Τοπικής Κοινότητας Μάλης, Δημοτικής Ενότητας Φιλιατρών, Δή-
μου Τριφυλίας, Νομού Μεσσηνίας.
Έγκριση τροποποίησης του Σχεδίου Πόλεως Πατρών περιοχής Επέκτασης Γούβας στο Ο.Τ./Κ.Χ.
2924.
ΑΠΟΦΑΣΕΙΣ
Αριθμ. 27242
(1)
Κήρυξη ως αναδασωτέας έκτασης δασικού χαρακτήρα εμβαδού 5.561,00 τετραγωνικών μέτρων
στη θέση «Αμπέλια ή Κάμπος», Τοπικής Κοινότητας Μάλης, Δημοτικής Ενότητας Φιλιατρών, Δή-
μου Τριφυλίας, Νομού Μεσσηνίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις διατάξεις των άρθρων 24 παρ.1 και 11 7 παρ.3
του Συντάγματος.
2. Τις διατάξεις του άρθρου 90 του π.δ. 63/2005 «Κωδικοποίηση νομοθεσίας για την Κυβέρνηση και τα κυ-
βερνητικά όργανα» (ΦΕΚ 98/τ.Α'/2005).
3. Τις διατάξεις των άρθρων 6 και 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (ΦΕΚ
87/τ.Α'/2010).
4. Τις διατάξεις του π.δ. 139/2010 «Οργανισμός της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου» (ΦΕΚ 232/τ.Α'/2010).
5. Τις διατάξεις των άρθρων 28 και 28Α του ν. 4325/2015
(ΦΕΚ 47Α'/2015) «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική Διακυ-
βέρνηση. Αποκατάσταση αδικιών και άλλες διατάξεις».
6. Την 15870/15-5-2017 απόφαση του Υπ. Εσωτερικών
(ΦΕΚ 250 Υ.Ο.Δ.Δ./2017) «Διορισμός του Νικολάου Παπαθεοδώρου του Αγγελάκη ως Συντονιστή της Αποκε-
ντρωμένης Διοίκησης Πελοποννήσου, Δυτικής Ελλάδας
και Ιονίου».
7. Τις διατάξεις του ν. 3208/2003 (ΦΕΚ 303/τ.Α'/2003).
8. Τις διατάξεις του ν. 998/1979 «Περί προστασίας των
δασών κ.λπ.» (ΦΕΚ 289/τ.Α'/1979) και ειδικότερα:
α) του άρθρου 41 παρ.1 και 3 β) του άρθρου 38 παρ.1,
όπως αντικαταστάθηκε από το άρθρο 35 παρ. 1 του
ν. 4280/2014 (ΦΕΚ 159/τ.Α΄/2014) και από το άρθρο
32 του ν. 4342/2015 (ΦΕΚ 143/τ.Α'/2015) και ισχύει και
γ) του άρθρου 70 παρ. 3, όπως αντικαταστάθηκε από το
άρθρο 1 παρ. 1 5 του ν. 3208/2003 (ΦΕΚ 303/τ.Α'/2003)
και ισχύει.
9. Τις διαταγές του Υπουργείου Γεωργίας:
α) 160417/1180/8-7-1980 β) 182447/3049/24-9-1980.
10. Την αριθμ. 221525/4195/21-9-2011 διαταγή
Υπ.Π.Ε.Κ.Α. (ΑΔΑ:4Α8Η0-ΙΔΩ).
11. Το αριθμ. 153373/441/22-2-2017 έγγραφο Υπ.Π.ΕΝ.
(ΑΔΑ:61ΤΗ4653Π8-Ω7Θ) «Περιοχές κηρυγμένων ως αναδασωτέων εκτάσεων στους αναρτημένους δασικούς
χάρτες».
12. Την αριθμ. 27/8-1-2020 πρόταση του Δασαρχείου
Κυπαρισσίας περί κηρύξεως ως αναδασωτέας, της αναφερομένης στο θέμα έκτασης, αποφασίζουμε:
Κηρύσσουμε ως αναδασωτέα, με σκοπό την προστασία για την επαναδημιουργία της δασικής βλάστησης,
αποτελούμενη από άτομα πουρναριού και αφάνας που
καταστράφηκε από πυρκαγιά που εκδηλώθηκε την
12η-9-2019, την έκταση δασικού χαρακτήρα εμβαδού
πέντε χιλιάδων πεντακοσίων εξήντα ενός τετραγωνικών
μέτρων (5.561,00 τ.μ.), που βρίσκεται στη θέση «Αμπέλια
ή Κάμπος», Τοπικής Κοινότητας Μάλης, Δημοτικής Ενότητας Φιλιατρών, Δήμου Τριφυλίας του Νομού Μεσση-
νίας που προσδιορίζεται από τα σημεία 1, 2, 3, 4, ...,16,
17, 18, 1 και έχει όρια:
Ανατολικά: Δημόσια έκταση δασικού χαρακτήρα.
Δυτικά: Δημόσια έκταση δασικού χαρακτήρα.
Βόρεια: Δημόσια έκταση δασικού χαρακτήρα και αγρό
φερόμ. ιδιοκτησίας Κων/νου Γριβοκωστόπουλου.
Νότια: Δημόσια έκταση δασικού χαρακτήρα.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
3 Μαρτίου 2020
ΤΕΥΧΟΣ  ΤΕΤΑΡΤΟ
Αρ. Φύλλου 94
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 94/03.03.2020
Όπως φαίνεται στο από 13-12-2019 συνημμένο τοπογραφικό διάγραμμα κλίμακας 1:1.500 που συντάχθηκε
από τη δασοπόνο του Δασαρχείου Κυπαρισσίας Ευγενία
Αλεξανδροπούλου και εντοπίζεται στο απόσπασμα Φ.Χ.
«Φιλιατρά» κλίμακας 1:50.000 και αποτελεί αναπόσπαστο μέρος της απόφασης αυτής. Προβλέπεται φυσική
αναγέννηση της δασικής βλάστησης που καταστράφηκε.
Άσκηση αίτησης ακύρωσης κατά αυτής κατατίθεται
ενώπιον του (οικείου) Τριμελούς Εφετείου εντός εξήντα
(60) ημερών από την επόμενη της δημοσίευσης ή της
κοινοποίησής της.
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη σε βάρος του
κρατικού προϋπολογισμού σύμφωνα με το άρθρο 90 του
π.δ. 63/2005 «Κωδικοποίηση νομοθεσίας για την Κυβέρνηση και τα κυβερνητικά όργανα» (ΦΕΚ 98/τ.Α'/2005).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 94/03.03.2020
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 17 Φεβρουαρίου 2020
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 94/03.03.2020
Αριθμ. ΠΔΕ/ΔΠΧΣ/319044/5830
(2)
Έγκριση τροποποίησης του Σχεδίου Πόλεως Πατρών περιοχής Επέκτασης Γούβας στο Ο.Τ./Κ.Χ.
2924.
Ο ΑΝΤΙΠΕΡΙΦΕΡΕΙΑΡΧΗΣ ΕΝΕΡΓΕΙΑΣ,
ΠΕΡΙΒΑΛΛΟΝΤΟΣ, ΦΥΣΙΚΩΝ ΠΟΡΩΝ
ΚΑΙ ΧΩΡΟΤΑΞΙΑΣ ΔΥΤΙΚΗΣ ΕΛΛΑΔΑΣ
Έχοντας υπόψη:
1. Τις δ/ξεις των άρθρων 186 και 283 του ν. 3852/2010
(ΦΕΚ 87/Α΄/7-6-2010): «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης».
2. Το π.δ. 132/2010 (ΦΕΚ 225/Α΄/27-12-2010) «Οργανισμός της Περιφέρειας Δυτικής Ελλάδας» και ειδικότερα
το άρθρο 5, παρ.3.α, όπως τροποποιήθηκε και ισχύει.
3. Την 258207/3469/3-9-2019 απόφαση του Περιφερειάρχη Δυτικής Ελλάδας (ΦΕΚ 706/τ.Υ.Ο.Δ.Δ./9-9-2019):
«Ορισμός Αντιπεριφερειαρχών της Περιφέρειας Δυτικής
Ελλάδας».
4. Την 281668/3810/26-9-2019 απόφαση του Περιφερειάρχη Δυτικής Ελλάδας (ΦΕΚ 3722/τ.Β΄/8-10-2019):
«Μεταβίβαση αρμοδιοτήτων στους Αντιπεριφερειάρχες
που ορίστηκαν από τον Περιφερειάρχη Δυτικής Ελλάδας
και σε περιφερειακούς συμβούλους Δυτικής Ελλάδας».
5. Το ν.δ. της 17-7-1923 (ΦΕΚ 228/Α΄/16-8-1923): «Περί
σχεδίων πόλεων, κωμών και συνοικισμών του Κράτους
και οικοδομής αυτών».
6. Τις διατάξεις του κεφ. II του από 03-04-1929 π.δ/
τος, που διατηρήθηκαν σε ισχύ με το άρθ. 31, παρ.3,
του ν. 1577/1985: «Γενικός Οικοδομικός Κανονισμός»
(ΦΕΚ 210/Α΄/18-12-1985).
7. Τον ν. 1337/1983 (ΦΕΚ 33/Α΄/14-3-1983), όπως τροποποιήθηκε και ισχύει.
8. Τον Κώδικα βασικής πολεοδομικής νομοθεσίας (ΦΕΚ
580/Δ΄/27-7-1999) και ειδικότερα τα άρθρα 152 και 154.
9. Το άρθρο 29 του ν. 2831/2000 (ΦΕΚ 140/Α΄/13-6-2000),
όπως αντικαταστάθηκε με το άρθρο 10 του ν. 3044/2002
(ΦΕΚ 197/Α΄/27-8-2002).
10. Τον ν. 4030/2011 (ΦΕΚ 249/Α΄/25-11-2011) και
ειδικότερα τα άρθρα 30 έως 32 περί των Συμβουλίων
Πολεοδομικών Θεμάτων και Αμφισβητήσεων, όπως τροποποιήθηκε και ισχύει.
11. Τον ν. 4067/2012 «Νέος Οικοδομικός Κανονισμός»
(ΦΕΚ 79/Α΄/9-4-2012) και ειδικότερα τα άρθρα 31 και 32
αυτού, όπως τροποποιήθηκε και ισχύει.
12. Τον ν. 4315/2014 (ΦΕΚ 269/Α΄/24-12-2014): «Πράξεις εισφοράς σε γη και χρήμα - Ρυμοτομικές απαλλο-
τριώσεις και άλλες διατάξεις».
13. Τις με αριθμ. 1/61, 8/75, 43/80 και 55/88 εγκυκλίους σχετικές με θέματα τροποποιήσεως ρυμοτομικών
σχεδίων.
14. Τη με αριθμ. 10/14-6-2012 εγκύκλιο του Υ.Π.Ε.Κ.Α.,
περί αρμοδιοτήτων των ΣΥ.ΠΟ.Θ.Α. για θέματα πολεοδομικού σχεδιασμού.
15. Την 321/12-2-1992 απόφαση Νομάρχη Αχαΐας περί
τροποποίησης ρυμοτομικού σχεδίου Πάτρας (ΦΕΚ 245/
Δ΄/16-3-1992).
16. Το με αριθμ. Α3240/8-7-2015 έγγραφο του Τμήματος Κοινόχρηστων Χώρων της Δ/νσης Αρχιτεκτονικού
Έργου - Η/Μ του Δ. Πατρέων.
17. Το με αριθμ. Π4953/15/15-7-2015 έγγραφο του
Τμήματος Πολεοδομικού Σχεδιασμού της Δ/νσης Πολ/
κου- Κυκλ/κου Σχ/σμού και Δόμησης του Δ.Πατρέων.
18. Το με αριθμ. Α3405/31-7-2015 έγγραφο του Τμήματος Κοινόχρηστων Χώρων της Δ/νσης Αρχιτεκτονικού
Έργου - Η/Μ του Δ.Πατρέων.
19. Το με αριθμ. Α4811/22-10-2015 έγγραφο του Τμήματος Κτιριακών Έργων της Δ/νσης Αρχιτεκτονικού Έρ-
γου - Η/Μ του Δ.Πατρέων.
20. Το με αριθμ. Π7221/2-11-2015 έγγραφο του Τμήματος Πολεοδομικού Σχεδιασμού της Δ/νσης Πολ/κου-
Κυκλ/κου Σχ/σμού και Δόμησης του Δ.Πατρέων.
21. Το με αριθμ. Α5199/20-11-2015 έγγραφο του Τμήματος Κοινόχρηστων Χώρων της Δ/νσης Αρχιτεκτονικού
Έργου - Η/Μ του Δ. Πατρέων.
22. Την 717/13-12-2012 απόφαση του Δημοτικού
Συμβουλίου του Δήμου, με την οποία αποφασίστηκε
ομόφωνα η έγκριση της πεζοδρόμησης: (α) της οδού
Υμηττού μεταξύ των οδών Νόρμαν και Φιλελλήνων,
(β) της οδού Πάρνηθος μεταξύ των οδών Νόρμαν και Φιλελλήνων, (γ) της ανωνύμου οδού μεταξύ των O.P. Γ2925
και Κ.Χ.Γ2924 από την οδό Φιλελλήνων μέχρι την οδό
Άστιγγος,(δ) της ανωνύμου οδού μεταξύ των Ο.Τ. Γ2922
και Κ.Χ. 2924 και (ε) της ανωνύμου οδού μεταξύ των Κ.Χ.
2924 και Κ.Χ. 2923. Η έγκριση λόγω της ανωτέρω πεζοδρόμησης της τοποθέτησης μεταλλικών βυθιζόμενων
στύλων ή οποιονδήποτε άλλων κατάλληλων υλικών για
την προστασία του πεζοδρομίου.
23. Το με αριθμ. Π177/2016 έγγραφο της Δ/νσης Πολεοδομικού -Κυκλοφοριακού Σχεδιασμού και Δόμησης του
Δ.Πατρέων με το οποίο προτείνεται η «Οίκοθεν σημειακή τροποποίηση του Ο.Τ./Κ.Χ. 2924 του σχεδίου πόλεως
Πατρών περιοχής επέκτασης Γούβας.
24. Την 99/17-2-2016 απόφαση του Δημοτικού Συμβουλίου του Δ. Πατρέων, με την οποία εγκρίνεται ομό-
φωνα η κατ' αρχήν προτεινόμενη τροποποίηση.
25. Τις αριθμ. 34970/29-3-2019, 36300/31-3-2016
εμπρόθεσμες ενστάσεις δέκα (10) κατοίκων της περιοχής και την με αριθμ. 55502/17-5-2016 εκπρόθεσμη
συμπληρωματική ένσταση της Επιτροπής των μόνιμων
και άμεσα ενδιαφερόμενων κατοίκων της περιοχής.
26. Τη με αριθμ. 128/25-7-2016 συνεδρίαση της Επιτροπής Ποιότητας Ζωής.
27. Την 638/31-8-2016 απόφαση Δημοτικού Συμβουλίου Πατρέων, με την οποία αφού λήφθηκε υπόψη
η 128/2016 απόφαση της Επιτροπής Ποιότητας Ζωής
αποφασίστηκε ομόφωνα: (1) να γίνουν δεκτές οι ανωτέρω ενστάσεις και ως εκ τούτου να παραμείνει ο χαρα-
κτηρισμός του Ο.Τ./Κ.Χ.2924 του σχεδίου πόλης Πατρών,
της περιοχής επέκτασης Γούβας ως κοινόχρηστος χώρος «parking» και (2) να χαρακτηρισθούν οι ανώνυμοι
περιμετρικοί οδοί του Ο.Τ./Κ.Χ. 2924 ως πεζόδρομοι με
παράλληλη μετατόπιση της ΝΑ ρυμοτομικής γραμμής
του, ζήτημα για το οποίο δεν έχουν υποβληθεί ενστάσεις.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 94/03.03.2020
28. Το με αριθμ. οικ. 126266/Π9164/25-10-2016 έγγραφο της Δ/νσης Πολεοδομικού - Κυκλοφοριακού Σχε-
διασμού και Δόμησης του Δήμου Πατρέων, με το οποίο
διαβιβάστηκε ο φάκελος της υπόθεσης με την πρόταση
τροποποίησης του Σχεδίου Πόλεως.
29. Τη με αριθμ. 286543/5940/1-11-2017 εισήγηση της
υπηρεσίας προς το ΣΥ.ΠΟ.Θ.A. Αχαΐας σχετική με την
έγκριση εν μέρει της αιτούμενης τροποποίησης του Σχεδίου Πόλεως Πατρών και συγκεκριμένα κατά το σκέλος:
της παράλληλης μετατόπισης (προς τα ΝΑ κατά 3,00μ.)
της ΝΑ ρυμοτομικής γραμμής του εν λόγω Ο. Τ./Κ.Χ., του
χαρακτηρισμού των τριών ανωνύμων οδών περιμετρικά
του Ο. Τ. /Κ.Χ. 2924 ως πεζοδρόμων και την αποδοχή
των ενστάσεων των κατοίκων λόγω του ότι ο χώρος
έχει χαρακτηρισθεί «χώρος στάθμευσης «στη μελέτη
ανάπλασης».
30. Το με αριθμ. 276277/17-10-2019 έγγραφο του
ΣΥ.ΠΟ.Θ.A. Αχαΐας με το οποίο διαβιβάστηκε το Απόσπασμα Πρακτικού της από 04-09-2019 Συνεδρίασής
του (No 3), με το οποίο το συμβούλιο γνωμοδότησε
ομόφωνα υπέρ της έγκρισης εν μέρει την προτεινόμενης σημειακής τροποποίησης του ρυμοτομικού σχεδίου
πόλεως Πατρών, περιοχής «Γούβας», σύμφωνα με την
εισήγηση της υπηρεσίας, αποφασίζουμε:
Την έγκριση εν μέρει την προτεινόμενης σημειακής
τροποποίησης του ρυμοτομικού σχεδίου πόλεως Πατρών, περιοχής «Γούβας», και συγκεκριμένα κατά το
σκέλος:
- της παράλληλης μετατόπισης (προς τα ΝΑ κατά
3,00μ.) της ΝΑ ρυμοτομικής γραμμής του εν λόγω Ο.Τ./
Κ.Χ.
- του χαρακτηρισμού των τριών ανωνύμων οδών περιμετρικά του Ο.Τ. /Κ.Χ. 2924 ως πεζοδρόμων
- την αποδοχή των ενστάσεων των κατοίκων λόγω
του ότι ο χώρος έχει χαρακτηρισθεί «χώρος στάθμευσης
«στη μελέτη ανάπλασης»,
όπως τα ανωτέρω απεικονίζονται αναλυτικά στο από
Σεπτέμβριο του 2019 τοπογραφικό διάγραμμα που συνέταξε η Δ/νση Αρχιτεκτονικού Έργου και Η/Μ του Δήμου
Πατρέων διορθώνοντας τη χρήση γης στο Ο.Τ. Κ.Χ. 2924
σε «κοινόχρηστο χώρο στάθμευσης» και θεωρήθηκε από
το ΣΥ.ΠΟ.Θ.Α. Π.Ε. Αχαΐας στις 31-12-2019.
Οι όροι δόμησης και οι επιτρεπόμενες χρήσεις γης των
οικοδομήσιμων χώρων απεικονίζονται στο ανωτέρω
τοπογραφικό διάγραμμα και έχουν θεωρηθεί από τον
Διευθυντή Πολεοδομικού - Κυκλοφοριακού Σχεδιασμού
και Δόμησης του Δήμου Πατρέων.
Η ισχύς της απόφασης αυτής αρχίζει από την ημερομηνία δημοσίευσής της στην Εφημερίδα της Κυβερνήσεως.
Κατά της απόφασης αυτής επιτρέπεται η υποβολή
προσφυγής ενώπιον του Συντονιστή της οικείας Αποκεντρωμένης Διοίκησης Πελοποννήσου, Δυτικής Ελλάδας
και Ιονίου, μόνο για παράβαση νόμου μέσα σε προθεσμία 15 ημερών από τη δημοσίευσή της στην Εφημε-
ρίδα της Κυβερνήσεως (άρθρο 227.1.α., ν. 3852/2010,
ΦΕΚ 87/Α΄/7-6-2010).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 94/03.03.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 94/03.03.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 94/03.03.2020
Η απόφαση αυτή με το συνοδευτικό της διάγραμμα να δημοσιευθούν στην Εφημερίδα της Κυβερνήσεως.
Πάτρα, 27 Ιανουαρίου 2020
Ο Αντιπεριφερειάρχης Ενέργειας,
Περιβάλλοντος, Φυσικών Πόρων και Χωροταξίας
ΛΑΜΠΡΟΣ ΔΗΜΗΤΡΟΓΙΑΝΝΗΣ

[Source: 20200400094.pdf | Tokens: 11596]